«AMD» omdirigeres hit. For valutaen, se Armensk dram.

AMD 8080 mikroprosessor (AMD AM9080ADC / C8080A), 1977.
**Advanced Micro Devices, Inc.** (**AMD**) er en amerikansk storprodusent av mikroprosessorer. Selskapet ble grunnlagt i 1969, og har sitt hovedkvarter i Sunneyvale i California. Hovedkonkurrenten er Intel. Selskapet hadde pr. 2012 11 705 ansatte verden rundt.

Historie
--------

Advanced Micro Devices ble etablert i 1969 som en produsent av logiske kretser. I 1975 begynte selskapet å produsere RAM-brikker. Samme år lanserte de sin egen klone av 8-bit prosessoren Intel 8080, og kalte den AM9080ADC.
I 1975 lanserte også AMD AMD Am2900, en 4-bit prosessor som hovedsakelig ble brukt som mikrokontrollere. Det utviklet seg etter hvert en hel «familie» med forbedrede utgaver, med navn som AMD Am2901, AMD Am2902, osv.

I 1988 lanserte AMD en mer avansert mikrokontroller, kalt AMD Am29000. Dette var en 32-bit RISC-prosessor, og en klone av Intel 80960. Også denne brikken ble begynnelsen på en egen «familie» med mikroprosessorer (AMD Am29005, AMD Am29030, etc.). AMD sluttet å produsere disse mikroprosessorene i 1995.

### AMD Am8086, Am8088, Am80286, Am80386, Am80486

I februar 1982 undertegnet AMD en kontrakt med Intel, som ga dem tillatelse til å produsere mikroprosessorene AMD 8086 og AMD 8088, som i praksis var identiske med 16-bit prosessorene Intel 8086 og Intel 8088.

Senere lanserte selskapet AMD Am80286, basert på samme kontrakt, som en kopi av 16-bit prosessoren Intel 80286. I 1986 trakk Intel tilbake AMDs tillatelse til å produsere kopier, og innledet en rekke rettssaker for å stanse produksjonen av AMDs konkurrerende mikroprosessorer. Saken endte i Californias Høyesterett i 1994, der AMD fikk medhold i sin rett til å produsere kloner av Intels mikroprosessorer. 

I mellomtiden hadde AMD i 1991 lansert 32-bit prosessoren AMD Am386, en klone av Intel 80386, etterfulgt av AMD Am486 (1993) som var en klone av 32-bit prosessoren Intel 80486.

### AMD Am5x86, AmK5, AmK6, AmK6-II, AmK6-III, AMD Athlon, AMD Athlon-XP

Da Intel i 1993 lanserte 5. generasjon av sin mikroprosessor-familie, ville det «naturlige» navnet ha vært **«80586»**. I stedet kalte de den Intel Pentium (avledet av det greske ordet *Penta* som betyr «fem») og tok patent på navnet. Patenten hindret AMD i å lage mikroprosessorer med samme navn, selv om de kunne kjøre samme programvare.

AMD AM5x86 ble lansert i 1995 som en klone av Intel Pentium som kunne brukes på eldre hovedkort beregnet for Intel 80486 og AMD Am486. Samme år lanserte de AMD K5, som en klone av Intel Pentium.

Senere etterlignede prosessorer ble kalt henholdsvis AMD K6 i 1997 (tilsvarende Intel Pentium Pro), AMD K6-II i 1998 (tilsvarende Intel Pentium II), AMD K6-III og AMD Athlon i 1999 (tilsvarende Intel Pentium III) og AMD Athlon-XP (tilsvarende Intel Pentium 4) i 2003.

Generelt sett var disse klonene fra AMD raskere enn Intels prosessorer.

### AMD Opteron, Athlon-64 og Athlon-64 X2

I 2002 introduserte Intel en 64-bit mikroprosessor kalt Intel Itanium. Dette er ikke en fortsettelse av Intel Pentium, men en helt ny prosessortype som ble bygd opp fra grunnen av i samarbeid med Hewlett Packard. Arkitekturen kalles EPIC og er ment å erstatte dagens CISC og RISC-prosessorer. Den var dermed ment å erstatte også Pentium-familien, og Intel hadde ingen planer om å lansere noen 64-bit utgave av «80x86-familien».

Men selv om Intel ikke hadde slike planer, lanserte AMD en 64-bit versjon den 22. april 2003 under navnet AMD Opteron. Dette var den største utvidelse av «80x86-familien» siden lanseringen av 32-bit prosessoren Intel 80386 i 1985. AMD Opteron er beregnet på den mest profesjonelle delen av markedet, og AMD innledet i denne forbindelse et samarbeid med Sun Microsystems. Den 23. september 2003 lanserte deretter AMD mikroprosessoren AMD Athlon-64 for den jevne forbruker.

Intel måtte dermed omstrukturere sine planer, og lanserte 64-bit utgaver av Intel Pentium 4 med såkalt **EMT64** (*Extended Memory 64-bit Technology*) − senere kalt **Intel 64.** Intels 64-bit Intel Pentium 4 prosessorer ble imidlertid ikke kalt **Pentium 5** eller gitt andre navn, som kunne skille dem fra de 32-bit Intel Pentium 4.

### AMD Opteron X4, AMD Phenom X3 og AMD Phenom X4

Er konkurrenter til Intel Core Quad som består av 3 eller 4 kjerner.

### AMD Athlon II X2, AMD Phenom II X2, AMD Phenom II X3 og AMD Phenom II X4

Felles for disse prosessorene er at disse bruker den nye sokkel AM3 og skal konkurrere mot intel sin core 2 duo og core 2 duo Quad prosessor serien.

Athlon II serien skal være bedre en AMD Athlon I med prosessor basert på 45nm og høyere buss 2 Ghz.

Budsjett:
AMD Athlon II X2 250

Bedre:
AMD Phenom II X2 550 Black Edition
AMD Phenom II X3 710
AMD Phenom II X3 720 Black Edition
AMD Phenom II X4 810

### AMD FX

AMD FX er en familie med mikroprosessorer som ble lansert 12. oktober 2011.

Referanser
----------

1. ↑   (på en) *AMD & NexGen Merger Completed*, Advanced Micro Devices, 17. januar 1996, Wikidata Q100722340
2. ↑  «Form 10-K Advanced Micro Designs, Inc». United States Securities and Exchange Commission. 3. februar 2022. Besøkt 11. juli 2022.
3. 1 2  ; *Form 10-K*; utgivelsesdato: 27. februar 2023.
4. ↑  «Advanced Micro Devices (AMD) Stock Key Data».
5. ↑  «AMD 2011 CR Report», *Corporate Responsibility Report*, besøkt 2012-05-31
6. ↑  «AMD 10k SEC Filing», *Annual Report and Equity*, besøkt 2012-05-31

Eksterne lenker
---------------

* (zh-Hans) Offisielt nettsted Rediger på Wikidata

* (en) AMD – kategori av bilder, video eller lyd på Commons Rediger på Wikidata
* AMD Live!
* AMD utvikler sentral

| * v
* d
* r
Mikroprosessorer fra AMD |
| --- |
| Tidligere prosessorer | 
* Am2900\*
* Am29000\*
* Am8086
* Am8088
* Am286
* Am386
* Am486
* Am5x86
* AmK5
* AmK6
* AmK6-II
* AmK6-III
* AMD Athlon
* AMD Duron
* AMD Athlon XP
* Mobile Athlon 64
* Alchemy

 |
| Nåværende prosessorer | 
* Geode
* Sempron
* Mobile Sempron
* Athlon 64
* Athlon 64 FX
* Athlon 64 X2
* Turion 64
* Turion 64 X2
* Opteron
* Phenom
* FireStream\*

 |
| (\*) - Prosessorer som ikke er basert på x86-arkitekturen |

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** BIBSYS **·** VIAF **·** GND **·** LCCN **·** ISNI
 |